Szerb Köztársaság • Vajdaság Autonóm Tartomány

Tartományi Pénzügyi Titkárság

Tájékoztató a munkáról

Frissítve 2017. augusztus 31-ével bezárólag

A Tartományi Pénzügyi Titkárság besorolt és feltöltött munkaköreinek elosztása.

A Tartományi Pénzügyi Titkárság ALTITKÁRA Vlado Kantar.

Telefon: + 381 (0)21 487 4849 Telefax: + 381 (0)21 456 581 E-mail cím: vlado.kantarc@vojvodina.gov.rs

Az ALTITKÁR a közigazgatási ügyeket és a belső egységek munkájának koordinálását végzi, segít a tartományi titkárnak a káderügyi, pénzügyi, informatikai teendők és egyéb ügyek irányításában; együttműködik más szervekkel; ellátja a Titkárság belső egységei munkájának szervezési teendőit és koordinálását; ellátja a Titkárság belső szervezetéről és a munkahelyek besorolásáról szóló szabályzat kidolgozásának teendőit; figyelemmel kíséri és tanulmányozza a jogszabályokat és szükség szerint kezdeményezi azok módosítását; koordinálja a pénzügyekre vonatkozó általános aktusok és egyéb jogszabályok kidolgozását és részt vesz azok kidolgozásában; jóváhagyja a Kincstári Konszolidált Számlaügyi Főosztály által elvégzett ellenőrzés alapján történő kifizetéseket; ellenőrzi a belső aktusok szétosztását, a levélküldemények átvételét és szétosztását; megszervezi a minőségirányítás és információs - kommunikációs technológia alkalmazását a Titkárság munkájában és felel azok alkalmazásáért; véleményt mond a vezetői munkakörben foglalkoztatott értékelésének folyamatában; tevékenységeket foganatosít a fegyelmi eljárással kapcsolatban a Titkárságban; a Tartományi Kormány számára elkészíti a Titkárság munkájáról szóló jelentéseket és a munkaprogram-javaslatokat; ellátja a közérdekű információkhoz való szabad hozzáféréssel kapcsolatban beérkezett kérvények szerinti eljárásra vonatkozó ügyeket; irányítja és koordinálja a reformfolyamat keretében levő tevékenységeket, amelyek a tartományi stratégiai dokumentumok realizálásával kapcsolatban állnak és a Titkárságon belül hajtják végre; egyesíti és irányítja a Titkárság tevékenységeit az európai integrációs folyamatok során; olyan terjedelmű és fajtájú egyéb teendőket lát el, amelyekre a tartományi titkár feljogosítja. Felelősséggel tartozik munkaköri feladatainak idejében történő, törvényes és szabályos ellátásáért.

########## KÖLTSÉGVETÉSI ÉS ELEMZÉSI FŐOSZTÁLY

########## Tartományi segédtitkár - Zorica Vukobrat

Telefon: + 381 (0)21 487 4339 Telefax:+ 381 (0)21 456 581 E-mail cím: zorica.vukobrat@vojvodina.gov.rs

A Költségvetési és Elemzési Főosztály a tartományi költségvetést szabályozó határozatok és egyéb aktusok előkészítésével kapcsolatos normatív -jogi, pénzügyi-anyagi és tanulmányi- analitikai teendőket látja el. A költségvetés előkészítési eljárásában a Főosztály kidolgozza a Vajdaság AT költségvetésének előkészítésére vonatkozó utasítást, amely tartalmazza a költségvetésről szóló tartományi képviselőházi rendelet tervezetének előkészítésére vonatkozó általános gazdasági irányelveket, amelyek alapján a költségvetést igénybevevők elkészítik a pénzügyi tervjavaslatot; ellátja a pénzügyi tervjavaslatok, illetve a Vajdaság AT költségvetését igénybevevők finanszírozására beérkező kérelmek megvitatásának és elemzésének tanulmányi -analitikai teendőit. Összhangban a tervezett bevételi és kiadási politikával, valamint a Vajdaság AT költségvetési eszközfelhasználóinak pénzügyi tervjavaslatában foglalt adatok és magyarázatok alapján a Főosztály javasolja az